**LATVIJAS REPUBLIKAS MINISTRU KABINETS**

2014.gada\_\_\_\_\_\_\_\_\_\_\_ Noteikumi Nr.\_\_\_\_

Rīgā (prot.Nr.\_\_\_ \_\_\_.§)

**Kārtība, kādā gadskārtējā valsts budžeta likumprojektā iekļauj pieprasījumus valsts vārdā sniedzamajiem galvojumiem un veic galvojumu sniegšanu un uzraudzību**

Izdoti saskaņā ar

Likuma par budžetu un finanšu

vadību 19.1 pantu un 37.panta

sesto daļu

# Vispārīgie jautājumi

1. Noteikumi nosaka kārtību:
   1. kādā ministrijas un citas centrālās valsts iestādes iekļauj gadskārtējā valsts budžeta likumprojektā pieprasījumus valsts vārdā sniedzamajiem galvojumiem (turpmāk – galvojums);
   2. kādā finanšu ministrs atbilstoši Ministru kabineta pilnvarojumam sniedz valsts galvojumus saskaņā ar gadskārtējā valsts budžeta likumā noteikto galvojumu apmēru;
   3. kādā tiek veikta galvoto investīciju projektu (turpmāk – projekts) un galvoto ar normatīvajiem aktiem apstiprināto komercdarbības atbalsta programmu īstenošanas uzraudzība un galvoto saistību izpildes uzraudzība.
2. Galvojumus studiju un studējošo kreditēšanas nodrošināšanai gadskārtējā valsts budžeta likumprojektā iekļauj, sniedz un uzrauga saskaņā ar šo noteikumu – VIII nodaļu.
3. Vidēja termiņa budžeta ietvara likuma projekta un gadskārtējā valsts budžeta likuma projekta izstrādes un iesniegšanas grafikā, kas apstiprināts ar Ministru kabineta rīkojumu, noteiktajā termiņāFinanšu ministrija nosaka galvojumu maksimāli pieļaujamo limitu, galvojumu pretendentu pieteikumu iesniegšanas termiņu un informē nozaru ministrijas vai citas centrālās valsts iestādes.
4. Divas nedēļas pirms šo noteikumu 3.punktā noteiktā termiņa vidēja termiņa budžeta ietvara likuma sagatavošanai nozares ministrija vai cita centrālā valsts iestāde iesniedz Finanšu ministrijā informāciju par ar normatīvajiem aktiem apstiprinātu komercdarbības atbalsta programmu īstenošanai nepieciešamo galvojuma apmēru un komercdarbības atbalsta programmas īstenotāju. Finanšu ministrija šo nepieciešamo galvojuma apmēru pēc izvērtēšanas iekļauj šo noteikumu 3.punktā minētajā galvojumu maksimāli pieļaujamajā limitā.

# Galvojuma pretendenta pieteikšanās galvojuma iekļaušanai gadskārtējā valsts budžeta likumprojektā

1. Lai pieteiktos uz galvojuma saņemšanu projektu īstenošanai, galvojuma pretendents vidēja termiņa budžeta ietvara likuma projekta un gadskārtējā valsts budžeta likuma projekta izstrādes un iesniegšanas normatīvajos aktos noteiktajā termiņā iesniedz nozares ministrijā vai citā centrālajā valsts iestādē šādus dokumentus:
   1. pieteikumu galvojuma saņemšanai;
   2. galvojuma pretendenta īstenojamā projekta biznesa plānu līdz plānotā galvojuma darbības beigām, kas ietver šādu informāciju:
      1. kopsavilkums par projektu – biznesa plāna mērķis, īss kapitālsabiedrības apraksts, nozares analīzes, kā arī tirgus un konkurentu izpētes galvenie secinājumi, nepieciešamo investīciju pamatojums, kā arī projekta izmaksu un nepieciešamā finansējuma kopsavilkums;
      2. vispārēja informācija par galvojuma pretendentu – nosaukums, komercdarbības juridiskā forma, juridiskā adrese, pamatkapitāls, dibināšanas datums, īpašnieki, to līdzdalība pamatkapitālā, darbības virzieni;
      3. galvojuma pretendenta vadības sistēma – organizatoriskā struktūra, informācija par vadību (vārds, uzvārds, amats, izglītība, pieredze), atbildības un pienākumu sadale, darbinieku skaits ;
      4. galvojuma pretendenta pašreizējā darbība – galvenie darbības virzieni;
      5. galvojuma pretendenta īstermiņa un ilgtermiņa mērķi;
      6. tirgus un konkurentu apskats;
      7. nozares analīze;
      8. nepieciešamo investīciju pamatojums;
      9. projekta īstenošanas termiņi, izmaksas, nepieciešamais finansējums, plānotais galvojuma apjoms, atmaksāšanās perioda (gadu skaits, kas nepieciešams pilnīgai investīciju izmaksu kompensācijai) novērtējums, projekta ieguvumi un jutīguma analīze (galveno pieņēmumu izmaiņu ietekmes uz finanšu prognozēm novērtējums);
      10. plānotās finanšu prognozes par galvojuma pretendenta kopējo darbību (ietverot arī īstenojamo projektu), kā arī pamatojumu un pieņēmumus, kas izmantoti prognožu sagatavošanā. Plānotās finanšu prognozes ietver bilanci, peļņas vai zaudējumu aprēķinu un naudas plūsmas pārskatu, kas sagatavotas atbilstoši Gada pārskatu likumā noteiktajām shēmām un aptver laika periodu no pieteikuma galvojuma saņemšanai iesniegšanas gada līdz galvotā kredīta atmaksas beigu termiņam. Plānotās finanšu prognozes iesniedz arī elektroniski Microsoft Office Excel vai ekvivalentā formātā, kas nodrošina aprēķinos izmantoto formulu pārskatāmību;
      11. par biznesa riskiem, risku novērtējums un risku analīze (ietverot izvērtējumu par finanšu riskiem, tehnoloģiskajiem un operacionālajiem riskiem, tajā skaitā vadības pieredzi, tirgus un konkurences riskiem un specifiskajiem nozares riskiem, ja tādi ir identificējami, kā arī ietverot izvērtējumu par iespējamiem normatīvo aktu grozījumiem, kas varētu atstāt būtisku ietekmi uz projekta īstenošanas gaitu);
      12. citu projekta īstenošanas alternatīvu un finansēšanas avotu izvērtējums un pamatojums, ka galvojums ir valstiski racionālākais atbalsta instruments projekta īstenošanas nodrošināšanai.
   3. informāciju par plānotā galvojuma nodrošinājumu;
   4. zvērināta revidenta, ja to paredz likums, vai revidenta, ja to paredz statūti vai dalībnieku sapulces lēmumu, pārbaudītus gada pārskatus:
      1. par visu darbības periodu, ja saimnieciskā darbība ilgst mazāk par trim gadiem;
      2. par pēdējo triju gadu saimniecisko darbību, ja saimnieciskā darbība ilgst vairāk par trim gadiem.
   5. ziņas no Latvijas Bankas Kredītu reģistra par galvojuma pretendentu, kas izsniegtas ne agrāk kā piecas darbdienas pirms pieteikuma galvojuma saņemšanai iesniegšanas;
   6. informāciju par kopējo saņemto un plānoto valsts atbalstu (jebkuru publisko resursu piesaiste, t. sk. valsts vai pašvaldību galvojumi par kredītiestādi kredītiem) attiecīgā projekta īstenošanai un par projektu atbildīgās nozares ministrijas vai citas centrālās valsts iestādes informāciju par pieļaujamo valsts atbalsta apmēru atbilstoši šo noteikumu 1.pielikumam;
   7. pašvaldības, atbildīgās nozares ministrijas vai citas centrālās valsts iestādes apliecinājumu atbilstoši šo noteikumu 2.pielikumam, ja galvojums ir paredzēts vispārējas tautsaimnieciskas nozīmes pakalpojumu sniegšanas (turpmāk – VTNP) nodrošināšanai;
   8. kredītiestādes izsniegtu galvojuma pretendenta reitinga novērtējumu, kas pielīdzināms starptautisko kredītreitinga aģentūru “Moody’s Investors Service”, “Standard & Poor’s” vai “Fitch Ratings” noteiktajiem ilgtermiņa noguldījumu reitingiem un kura aprēķinā netiek ņemts vērā plānotais galvojums vai galvojuma pretendenta apliecinājumu, ka šādu reitinga novērtējumu nav iespējams iesniegt, norādot iemeslu, kāpēc minētais reitinga novērtējums nevar tikt īstenots.
2. Komercdarbības atbalsta programmu īstenotāji iesniedz šo noteikumu 5.1. un 5.3. līdz 5.6.apakšpunktā minētos dokumentus.
3. Ja saskaņā ar šiem noteikumiem iesniedzamie dokumenti nav latviešu valodā, tiem pievieno apliecinātu tulkojumu saskaņā ar normatīvajiem aktiem par kārtību, kādā apliecināmi dokumentu tulkojumi valsts valodā.
4. Nozares ministrija vai cita centrālā valsts iestāde izvērtē šo noteikumu no 5.1. līdz 5.6.apakšpunktos minētos dokumentus un projekta atbilstību attiecīgās nozares ministrijas vai citas centrālās valsts iestādes **attīstības plānošanas dokumentiem un Latvijas Nacionālajā attīstības plānā noteiktajām prioritātēm un mērķiem.**
5. Nozares ministrija vai cita centrālā valsts iestāde sagatavo atbalstāmo galvojuma pretendentu projektu sarakstu sakārtotu prioritārā projektu īstenošanas kārtībā, atsevišķi izdalot komercdarbības atbalsta programmas, kuram pievieno atbilstoši šo noteikumu 5.punktam iesniegtos dokumentus un nozares ministrijas vai citas centrālās valsts iestādes projekta izvērtējumu, kurā ietverta arī projekta īstenošanas ietekme uz valsts budžetu, atsevišķi norādot ietekmi uz tautsaimniecības attīstību, valsts budžeta ieņēmumiem un izdevumiem, kā arī informāciju par projekta ārējiem riskiem, tajā skaitā par normatīvo aktu grozījumiem, kas varētu atstāt būtisku ietekmi uz projekta īstenošanas gaitu, nozares politikas un konkurences riskiem.
6. Nozares ministrija vai cita centrālā valsts iestāde šo noteikumu 9.punktā minēto informāciju 3.punktā noteiktajā termiņā iesniedz Finanšu ministrijā.
7. Finanšu ministrija veic šo noteikumu 9.punktā minēto projektu finanšu izvērtējumu atbilstoši šādiem kritērijiem:
   1. paaugstināts kredīta atmaksas risks;
   2. projekta īstenošanas ietekme uz valsts budžetu.
8. Finanšu ministrija vidēja termiņa budžeta ietvara likuma projekta un gadskārtējā valsts budžeta likuma projekta izstrādes un iesniegšanas normatīvajos aktos noteiktajā termiņāpēc projektu izvērtēšanas atbilstoši šo noteikumu 11.punktā noteiktiem kritērijiem sastāda atbalstāmo projektu sarakstu un iesniedz Ministru kabinetā lēmuma pieņemšanai, papildus pievienojot šo noteikumu 71.punktā no Izglītības un zinātnes ministrijas saņemto un izvērtēto informāciju par studiju un studējošo kreditēšanai nepieciešamo galvojuma apmēru.
9. Finanšu ministrija šo noteikumu 12.punktā noteiktajā sarakstā neiekļauj projektus, kuriem atbilstoši šo noteikumu 26.punktam, nevērtējot šo noteikumu 26.8.apakšpunktā noteikto kritēriju un kritērijus, kuru aprēķinam izmantojama operatīvā bilance, peļņas vai zaudējumu aprēķins un naudas plūsmas pārskats (turpmāk – operatīvie finanšu pārskati), noteikts paaugstināts kredīta atmaksas risks vai nav iesniegta visa šo noteikumu 5.punktā noteiktā dokumentācija. Finanšu ministrija piecu darbdienu laikā informē nozares ministriju vai citu centrālo valsts iestādi par projekta neiekļaušanas iemesliem atbalstāmo projektu sarakstā.
10. Ministru kabinets apstiprina galvojamo projektu sarakstu, kas tiek iekļauts valsts budžeta likumprojektā.

# Dokumentu izvērtēšana un galvojuma līguma noslēgšana

1. Pēc gadskārtējā valsts budžeta likuma stāšanās spēkā galvojumu pretendenti, kuru projekti iekļauti gadskārtējā valsts budžeta likumā, rīko konkursu par kredītiestādes izvēli. Pirms konkursa izsludināšanas tā nolikumu saskaņo ar Valsts kasi un nozares ministriju vai citu centrālo valsts iestādi un konkursa komisijā iekļauj Valsts kases un nozares ministrijas vai citas centrālās valsts iestādes pārstāvi. Gadījumā, ja izsludinātais konkurss beidzas bez rezultātiem, galvojuma pretendents veic vismaz trīs kredītiestāžu aptauju par kredītiestādes izvēli.
2. Pēc gadskārtējā valsts budžeta likuma stāšanās spēkā galvojumu pretendenti, kuru projekti iekļauti gadskārtējā valsts budžeta likumā, saskaņo ar Valsts kasi šo noteikumu 17.3.apakšpunktā iesniedzamā atzinuma darba uzdevuma zvērinātam revidentam saturu.
3. Pēc konkursa vai aptaujas par kredītiestādes izvēli rezultātu paziņošanas galvojuma pretendents līdz saimnieciskā gada 1.septembrim iesniedz Valsts kasē:
   1. kredīta līguma projektu ar kredītiestādi;
   2. aktualizētus šo noteikumu 5.2. līdz 5.6.apakšpunktā paredzētos dokumentus;
   3. zvērinātu revidentu atzinumu par projekta biznesa plānu;
   4. līgumus, kas nepieciešami projekta īstenošanai (nodomu protokoli un citu veidu vienošanās ar piegādātājiem, pircējiem un sadarbības partneriem, ja tādi ir noslēgti) atbilstoši biznesa plānā norādītajam;
   5. operatīvo finanšu pārskatu par laikposmu no pēdējā noslēgtā pārskata gada līdz pēdējam noslēgtajam mēnesim (operatīvais finanšu pārskats nedrīkst būt vecāks par diviem mēnešiem);
   6. zvērināta revidenta, ja to paredz likums, vai revidenta, ja to paredz statūti vai dalībnieku sapulces lēmums, pārbaudītu gada pārskatu par iepriekšējo kalendāro gadu;
   7. informāciju par galvojuma nodrošinājumu (hipotēku vai komercķīlu) un sertificēta vērtētāja novērtējumu, kas galvojuma pieteikuma iesniegšanas dienā nav vecāks par sešiem mēnešiem un kurā ir novērtēts nekustamais īpašums vai kustamā manta ar aprēķinātu tirgus vērtību realizācijas termiņam līdz 12 mēnešiem. Ja tāds novērtējums nav pieejams, iesniedz:
      1. novērtējumu nekustamajam īpašumam, kuru paredzēts uzcelt, izmantojot galvoto kredītu, ar aprēķinātu tirgus vērtību realizācijas termiņam līdz 12 mēnešiem pēc tā nodošanas ekspluatācijā (jāiesniedz līdzīga nekustamā īpašuma novērtējums);
      2. novērtējumu kustamai mantai, kuru paredzēts iegādāties, izmantojot galvoto kredītu, ar aprēķinātu tirgus vērtību realizācijas termiņam līdz 12 mēnešiem (jāiesniedz līdzīgas kustamas mantas novērtējums);
      3. novērtējumu par citu nodrošinājumu.
   8. informāciju par visiem galvojuma pretendenta nekustamajiem īpašumiem un tam piederošajām kustamām ķermeniskām vai bezķermeniskām lietām, finanšu līdzekļiem, finanšu instrumentiem vai kredītprasībām, kā arī to apgrūtinājumiem, tai skaitā arī apgrūtinājumiem uz kapitālsabiedrības kapitāla daļām, akcijām, ja tādi ir;
   9. apliecinājumu, ka galvojuma pretendents nav kvalificējams kā grūtībās nonācis uzņēmums saskaņā ar Eiropas Kopienas pamatnostādnēm par valsts atbalstu grūtībās nonākušu uzņēmumu glābšanai un pārstrukturēšanai atbilstoši 3.pielikumam;
   10. ziņas no Latvijas Bankas Kredītu reģistra par galvojuma pretendentu, kas izsniegtas ne agrāk kā piecas darbdienas pirms galvojuma saņemšanas pieprasījuma iesniegšanas;
   11. kredītiestādes izsniegtu galvojuma pretendenta reitinga novērtējumu, kas pielīdzināms starptautisko kredītreitinga aģentūru “Moody’s Investors Service”, “Standard & Poor’s” vai “Fitch Ratings” noteiktajiem ilgtermiņa noguldījumu reitingiem un kura aprēķinā netiek ņemts vērā plānotais galvojums, vai galvojuma pretendenta apliecinājumu, ka šādu reitinga novērtējumu nav iespējams iesniegt, norādot iemeslu, kāpēc minētais reitinga novērtējums nevar tikt īstenots.
4. Šo noteikumu 17.3.apakšpunktā minētie dokumenti nav jāiesniedz, ja galvojumu plānots sniegt ar normatīvajiem aktiem apstiprinātu komercdarbības atbalsta programmu īstenošanas nodrošināšanai.
5. Valsts kase šo noteikumu 17.punktā minētos dokumentus izvērtē 25 darbdienu laikā pēc to saņemšanas.
6. Ja nepieciešams Valsts kase pieprasa papildu dokumentus vai informāciju, kas saistīta ar galvojuma pretendenta finansiālo stāvokli vai saistību izpildi. Minētie dokumenti vai informācija Valsts kasē jāiesniedz 20 darbdienu laikā pēc pieprasījuma saņemšanas.
7. Valsts kase šo noteikumu 20.punktā minētos dokumentus izvērtē 20 darbdienu laikā pēc to saņemšanas.
8. Valsts kase pēc šo noteikumu 17. un 20.punktā minētos dokumentu izvērtēšanas informē galvojuma pretendentu par plānotajiem galvojuma līguma finanšu noteikumiem un nepieciešamību tos saskaņot ar Eiropas Komisiju.
9. Ja plānotos galvojuma līguma finanšu nosacījumus ir jāsaskaņo ar Eiropas Komisiju, atbildīgā nozares ministrija vai cita centrālā valsts iestāde iesniedz Valsts kasē Eiropas Komisijas lēmumu par galvojuma finanšu nosacījumu atbilstību Eiropas Savienības darbības līgumam.
10. Pēc galvojuma pretendenta piekrišanas saņemšanas plānotajiem finanšu nosacījumiem un nepieciešamības gadījumā Eiropas Komisijas lēmuma saņemšanas Valsts kase sadarbībā ar nozares ministriju vai citu centrālo valsts iestādi sagatavo Ministru kabineta rīkojuma projektu par galvojuma sniegšanu vai atteikumu sniegt galvojumu (turpmāk tekstā – Ministru kabineta rīkojums).
11. Valsts kase sagatavo Ministru kabineta rīkojuma projektu par atteikumu sniegt galvojumu, ja:
    1. atbilstoši šo noteikumu 26.punktam ir noteikts paaugstināts kredīta atmaksas risks;
    2. nav galvojuma nodrošinājuma;
    3. galvojuma pretendents, par kura saistībām jau iepriekš bijis sniegts galvojums vai valsts aizdevums, ir pārkāpis noteikto galvojumu vai valsts aizdevumu sniegšanas un uzraudzības kārtību;
    4. galvojuma pretendents līdz saimnieciskā gada 1.novembrim nav iesniedzis visus šajos noteikumos paredzētos dokumentus, papildu pieprasīto informāciju, iesniegtā informācija ir nepilnīga vai nekorekta.
12. Paaugstinātu kredīta atmaksas risku nosaka, ja galvojumu pretendents ir kvalificējams kā grūtībās nonākusi kapitālsabiedrība atbilstoši šo noteikumu 3.pielikumam vai galvojuma pretendenta saimnieciskā darbība ir mazāka par vienu gadu (nav noslēgts pilns pārskata gads), vai galvojuma pretendentam atbilstoši šo noteikumu 17.11.apakšpunktā minētajai informācijai ir noteikts kredītreitings B1 vai zemāks atbilstoši “Moody’s Investors Service” metodoloģijai vai B+ vai zemāks atbilstoši “Standard & Poor’s” vai “Fitch Ratings” vai gadījumā, ja izpildās trīs un vairāk no šiem nosacījumiem:
    1. galvojuma pretendenta saimnieciskā darbība ir mazāka par trīs gadiem (nav noslēgti trīs pilni pārskata gadi);
    2. pašu kapitāla īpatsvars bilancē ir vienāds vai mazāks par 25% (aprēķinam izmanto gada pārskatu par pēdējo noslēgto pārskata gadu un operatīvo finanšu pārskatu);
    3. bilances postenī „Iepriekšējo gadu nesadalītā peļņa” atspoguļoti zaudējumi, kas pārsniedz 50% no pamatkapitāla (aprēķinam izmanto gada pārskatu par pēdējo noslēgto pārskata gadu);
    4. pēdējo trīs pārskata gadu vai šo noteikumu 5.4.1.apakšpunktā noteiktajā gadījumā noslēgto pārskata gadu vidējā peļņa ir negatīva (aprēķinam izmanto gada pārskatus);
    5. pēdējo trīs pārskata gadu vai šo noteikumu 5.4.1.apakšpunktā noteiktajā gadījumā noslēgto pārskata gadu likviditātes rādītājs (apgrozāmo līdzekļu attiecība pret īstermiņa saistībām, neskaitot nākamo periodu ieņēmumus) kādā no pārskata gadiem ir vienāds vai mazāks par 0,7 (aprēķinam izmanto gada pārskatus);
    6. saistību apkalpošanas koeficients (peļņas vai zaudējumu pirms procentiem, nodokļiem, nemateriālo ieguldījumu amortizācijas, pamatlīdzekļu un ilgtermiņa finanšu ieguldījumu nolietojuma atskaitījumiem attiecība pret visiem saistību maksājumiem, tai skaitā pamatsummām, procentiem, kas jāmaksā saskaņā ar noslēgtajiem līgumiem (aizņēmumiem, līzingiem, izsniegtajiem galvojumiem un tamlīdzīgiem līgumiem, no kuriem izriet saistības)) ir vienāds vai mazāks par 1,3 (aprēķinam izmanto gada pārskatu par pēdējo noslēgto pārskata gadu);
    7. ir kavēti maksājumi vairāk kā par 60 dienām (atbilstoši šo noteikumu 5.5. vai 17.10.apakšpunktā minētajai informācijai);
    8. novērtētais biznesa risks ir augsts.
13. Biznesa risku izvērtē, ņemot vērā:
    1. aprēķinos izmantoto pieņēmumu ticamību, plānoto prognožu rādītājus, galvojuma pretendenta īpašnieku struktūru un vadības pieredzi;
    2. nozares ministrijas vai citas centrālās valsts iestādes sniegto informāciju par projekta ārējiem riskiem, tajā skaitā tiesību aktu, nozares politikas un konkurences riskiem;
    3. citus projekta specifiskos riskus.
14. Biznesa riskam piešķir sekojošu novērtējumu – zems, vidējs vai augsts.
15. Ja Ministru kabinets ir atbalstījis galvojuma sniegšanu, finanšu ministrs saskaņo kredītiestādes un galvojuma pretendenta kredīta līguma projektu un paraksta galvojuma līgumu ar kredītiestādi. Vienlaikus finanšu ministrs un galvojuma pretendents (turpmāk – kredīta ņēmējs) paraksta līgumu par saistību nodrošinājumu, kā arī galvojuma apkalpošanas un uzraudzības līgumu (turpmāk – saistītie līgumi).

# Galvojumu izsniegšanas pamatnosacījumi

1. Minimālais galvotā kredīta apmērs projektu īstenošanai ir 2 845 743,00 *euro*, bet minimālais galvotā kredīta apmērs saistībām, kas uzņemtas, lai nodrošinātu finansējumu ar normatīvajiem aktiem apstiprinātajām komercdarbības atbalsta programmu īstenošanu netiek noteikts.
2. Galvojuma maksimālais apmērs ir 80 procenti no galvotā kredīta pamatsummas un visā v galvotā kredīta lietošanas laikā nepārsniedz 80 procentus no kredīta izsniegtās, bet vēl neatmaksātās, pamatsummas.
3. Gadījumā, ja ir saņemts Eiropas Komisijas lēmums par galvojuma finanšu nosacījumu saderību ar kopējo tirgu vai galvojums tiek sniegts par tāda galvojuma pretendenta saistībām, kuras uzņemtas, lai nodrošinātu VTNP sniegšanu, šo noteikumu 31.punktā noteiktais maksimālais galvojuma apmērs var tikt pārsniegts, tomēr nepārsniedzot visu prasījumu, kas izriet no galvotā kredīta līguma, summu.
4. Maksimālais galvoto kredītu atmaksas termiņš ir 30 (trīsdesmit) gadi, skaitot no kredīta līguma noslēgšanas dienas.

# Galvoto kredītu uzraudzība

1. Līdz galvojuma saistību izpildes beigām nozares ministrija vai cita centrālā valsts iestāde veic projekta biznesa plāna īstenošanas uzraudzību (uzrauga biznesa plānā piedāvātās biznesa idejas īstenošanas gaitu, iepirkumu veikšanas un investīciju plānošanas efektivitāti projekta ietvaros, seko līdzi projekta īstenošanas laika grafikam), lai nodrošinātu tā atbilstību attiecīgās nozares ministrijas vai citas centrālās valsts iestādes politikas plānošanas dokumentos noteikto mērķu un uzraudzības rādītāju sasniegšanu.
2. Gadījumā, ja tiek konstatētas būtiskas atkāpes no biznesa plānā noteiktajiem kritērijiem, kas var negatīvi ietekmēt galvotā kredīta atmaksu un investīciju projekta mērķa sasniegšanu, vai tiek identificētās problēmas nozares ministrijas vai citas centrālās valsts iestādes plānošanas dokumenta ietvaros un tajā tiek veikti grozījumi, kas var negatīvi ietekmēt galvotā kredīta atmaksu un investīciju projekta mērķa sasniegšanu, nozares ministrija vai cita centrālā valsts iestāde iesniedz Ministru kabinetā ziņojumu par tālāku rīcību, lai nodrošinātu sākotnēji izvirzīto mērķu un rezultātu sasniegšanu atbilstoši sākotnēji apstiprinātajiem nozares ministrijas vai citas centrālās valsts iestādes attīstības virzieniem un prioritātēm, informāciju par projekta sekmīgas īstenošanas ietekmējošiem faktoriem, t.sk. sniedzot plašāku ieskatu par projekta sasaisti ar investīcijām nozarē kopumā, un to ietekmes novērtējumu uz valsts budžetu.
3. Līdz projekta īstenošanas beigām katru gadu līdz 30.aprīlim kredīta ņēmējs iesniedz nozares ministrijā vai citā centrālā valsts iestādē un Valsts kasē ziņojumu par projekta īstenošanas gaitu, sniedzot detalizētu aprakstu par sasniegtajiem rezultātiem un problēmām projekta īstenošanas gaitā, ja tādas radušās, risinājumiem un turpmāko rīcību to novēršanai.

Divus mēnešus pēc projekta īstenošanas beigām kredīta ņēmējs iesniedz nozares ministrijā vai citā centrālajā valsts iestādē un Valsts kasē projekta gala ziņojumu par projekta mērķiem   
un uzdevumiem, norises gaitu un iegūto rezultātu.

1. Sešu mēnešu laikā pēc projekta īstenošanas beigām nozares ministrija vai cita centrālā valsts iestāde iesniedz Ministru kabinetā ziņojumu par projekta izpildi, mērķiem   
   un uzdevumiem, norises gaitu un iegūto rezultātu.
2. Ja kredīta ņēmējs ir iesniedzis šo noteikumu 43.5.apakšpunktā noteikto informāciju, nozares ministrija vai cita centrāla valsts iestāde, balstoties uz kredīta ņēmēja šo noteikumu 43.6.apakšpunktā sagatavoto informāciju, 45 darbdienu laikā sadarbībā ar Valsts kasi izvērtē un nepieciešamības gadījumā iesniedz Ministru kabinetā ziņojumu ar priekšlikumiem turpmākajai rīcībai finanšu disciplīnas nodrošināšanai, lai nodrošinātu turpmāku galvoto saistību izpildi. Ja maksājumi netiek veikti 3 mēnešu laikā no maksājumu termiņa iestāšanās, ziņojumu sagatavo un iesniedz Ministru kabinetā 25 darbdienu laikā.
3. Līdz galvojuma saistību izpildes beigām Valsts kase veic kredīta ņēmēja finansiālā stāvokļa un spējas veikt galvoto saistību izpildi finansiālo novērtējumu, plānotā nodrošinājuma tirgus vērtības īpatsvara pret galvojuma apmēra analīzi, lai normatīvajos aktos noteiktajā kārtībā nodrošinātu galvojuma saistību izpildes fiskālo risku novērtēšanu un vadību.
4. Finanšu ministrija reizi gadā **līdz 1.jūnijam** iesniedz Ministru kabinetā informatīvo ziņojumu par galvojumu portfeļa kvalitāti par iepriekšējā pārskata gada datiem.
5. Galvojuma līguma darbības laikā ne vēlāk trīs darbdienu laikā kredītiestāde iesniedz Valsts kasei rakstisku informāciju par iepriekšējā mēnesī:
   1. kredīta ņēmēja veiktajiem maksājumiem;
   2. kavētiem maksājumiem;
   3. kredīta atlikumu.
6. Galvojuma līguma darbības laikā kredītiestāde ne vēlāk kā vienas darba dienas laikā pēc galvotā kredīta vai galvotā kredīta daļas izmaksas iesniedz Valsts kasē informāciju par veiktajām kredīta izmaksām un izmaksai piemēroto kredīta likmi.
7. Galvojuma apkalpošanas un uzraudzības līguma darbības laikā kredīta ņēmējs iesniedz Valsts kasē šādu informāciju:
   1. katru gadu līdz 30.aprīlim vai 31.jūlijam saskaņā ar normatīvajos aktos par gada pārskatiem noteikto – zvērināta revidenta pārbaudītu iepriekšējā gada pārskatu;
   2. katru gadu līdz 30.aprīlim, 31.jūlijam, 31.oktobrim un 31.janvārim – bilanci, peļņas vai zaudējumu aprēķinu un naudas plūsmas pārskatu attiecīgi par trim, sešiem, deviņiem vai divpadsmit mēnešiem;
   3. līdz kredīta saņemšanai pilnā apmērā katru mēnesi attiecīgā mēneša pirmajā darba dienā – informāciju par kredītiestādes veiktajām izmaksām, norādot kredīta saņemšanas datumu, valūtu, kādā saņemts kredīts, un attiecīgajai kredīta daļai piemērojamo procentu likmi, ja galvojums nav izsniegts par kredītu pilnā apmērā, tad papildus jānorāda kredītiestādes izmaksātās summas galvoto apjomu;
   4. par kredīta ņēmēja veikto kredīta pamatsummas un procentu atmaksu (arī maksājumu apliecinoša dokumenta un rēķina kopiju) – ne vēlāk kā triju darbdienu laikā pēc minētā maksājuma veikšanas;
   5. ja kredīta ņēmējs pilnīgi vai daļēji nevarēs veikt jebkuru maksājumu saskaņā ar kredītlīgumu, galvojuma vai galvojuma apkalpošanas un uzraudzības līgumu, viņš par to paziņo ne vēlāk kā 30 dienas pirms maksājuma veikšanas;
   6. ja kredīta ņēmējs ir iesniedzis šo noteikumu 43.5.apakšpunktā minēto informāciju, tas nekavējoties, bet ne vēlāk kā 15 dienas pēc maksājuma veikšanas termiņa iestāšanās iesniedz plānu, kas ietver īstermiņa un ilgtermiņa pasākumus sekmīgai kredīta atmaksai, lai nodrošinātu galvojuma nosacījumu izpildi un turpmākās darbības nodrošināšanai;
   7. katru otro gadu, rēķinot no galvojuma līguma spēkā stāšanās datuma vai no iepriekšējā aktualizētā galvojuma nodrošinājuma tirgus vērtības novērtējuma iesniegšanas datuma, līdz 30.aprīlim sertificēta vērtētāja aktualizētu galvojuma nodrošinājuma tirgus vērtības novērtējumu;
   8. pēc Valsts kases pieprasījuma papildu informāciju par kredīta ņēmēja finansiālo stāvokli un gadījumā, ja ir pasliktinājušies kredīta ņēmēja finanšu rādītāji, ne biežāk kā reizi gadā zvērināta revidenta atzinumu, zvērināta revidenta darba uzdevumu iepriekš saskaņojot ar Valsts kasi;
   9. par jebkuras personas tiesā celtu prasību pret kredīta ņēmēju par saistību neizpildi – nekavējoties pēc šādas informācijas saņemšanas;
   10. par tiesiskās aizsardzības procesa lietas ierosināšanu, nekavējoties pēc tiesiskās aizsardzības procesa lietas ierosināšanas;
   11. par maksātnespējas procesa pasludināšanu, ja tāds ir uzsākts – nekavējoties pēc šādas informācijas saņemšanas;
   12. katru gadu līdz 30.aprīlim aktualizētu šo noteikumu 17.11.apakšpunktā noteikto informāciju.
8. Šo noteikumu 43.5. un 43.6.apakšpunktā noteikto informāciju kredīta ņēmējs iesniedz arī nozares ministrijai vai citai centrālajai valsts iestādei.
9. Kredīta ņēmējam pēc Valsts kases pieprasījuma ir jānodrošina Valsts kases pilnvarotā pārstāvja piekļuvi visai informācijai, kas attiecas uz kredīta ņēmēja saimniecisko darbību un galvotā kredīta izlietošanu.
10. Kredīta ņēmējam ir pienākums visā galvojuma līguma darbības laikā apdrošināt galvojuma nodrošinājumu par labu Finanšu ministrijai atbilstoši apdrošinātāja noteiktajai apdrošinātā objekta atjaunošanas vērtībai, apdrošināšanas polisi iesniedzot Valsts kasē.
11. Kredīta ņēmējam ir pienākums līdz galvotā kredīta izmaksas uzsākšanai saskaņot ar Valsts kasi līgumu projektu ar preču piegādātājiem, pakalpojumu sniedzējiem un darbu veicējiem, kuru apmaksai plānots izmantot galvotā kredīta līdzekļus, summas atbilstoši biznesa plānā paredzētajām izdevumu pozīcijām un iesniegt Valsts kasē projekta līdzfinansējuma saņemšanu apliecinošus dokumentus atbilstoši projekta biznesa plānam.
12. Ne vēlāk kā 10 darbdienu laikā pēc galvojuma līguma parakstīšanas (izņemot gadījumus, ja galvojumi piešķirti šo noteikumu VIII nodaļā noteiktajā kārtībā) Valsts kase informāciju par kredīta ņēmēju (nosaukums, reģistrācijas numurs, adrese un galvojuma līguma parakstīšanas datums) nosūta Iepirkumu uzraudzības birojam iekļaušanai pasūtītāju reģistrā.

1. Kredīta ņēmējs ir atbildīgs par projekta īstenošanu un galvotā kredīta izmantošanu atbilstoši projekta mērķim. Kredīta ņēmējs visus maksājumus veic laikus saskaņā ar iepirkuma līgumiem un veiktos maksājumus precīzi atspoguļo grāmatvedības uzskaitē, kā arī veic projekta finanšu un tehniskās izpildes analītisko uzskaiti.
2. Kredītiestāde uzsāk kredīta izmaksu tikai pēc tam, kad saņemts rakstisks saskaņojums no Valsts kases par projekta īstenošanas iepirkuma līgumu atbilstību un Projekta līdzfinansējuma nodrošināšanu.
3. Galvojuma līguma darbības laikā Valsts kase kārto galvojuma finanšu uzskaiti, reģistrē visus norēķinus un finanšu saistības sakarā ar galvojuma līgumu un galvojuma apkalpošanas un uzraudzības līgumu.
4. Par galvotā kredīta apkalpošanu kredīta ņēmējs maksā Valsts kasei apkalpošanas maksu saskaņā ar normatīvajos aktos noteikto Valsts kases maksas pakalpojumu cenrādi.

1. Par saņemto galvojumu kredīta ņēmējs maksā galvojuma gada riska procentu likmi, kas noteikta pēc 17.punktā minēto dokumentu izvērtēšanas, ņemot vērā:
   1. galvojuma nodrošinājumu;
   2. galvojuma pretendenta juridisko statusu;
   3. saistības;
   4. pelnītspēju;
   5. likviditāti;
   6. biznesa risku;
   7. kredītreitingu, ja tāds ir iesniegts;
   8. kredītvēsturi.
2. Gada riska procentu likme nepārsniedz 5 procentus, izņemot, ja tā ir noteikta augstāka atbilstoši attiecīgajām Eiropas Komisijas prasībām par piemērojamās riska procentu likmes apmēru vai riska procentu likmes noteikšanas metodoloģiju.
3. Ja plānots komercdarbības projekts, kas nav attiecināms uz VTNP sniegšanu, nav saņemts Eiropas Komisijas lēmums par piemērojamās riska likmes apmēru, un kredīta ņēmējs atbilst Komisijas 2008.gada 6.augusta Regulas Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88. pantu (OV L 214 , 09/08/2008 Lpp. 0003 - 0047), 1.pielikumā noteiktajai sīkā (mikro), mazā un vidējā komersanta definīcijai vai arī Eiropas Komisijas noteiktajai definīcijai vispārējā grupu atbrīvojuma jomā, tad kredīta ņēmējs maksā galvojuma riska likmi, kuras procentuālais apmērs tiek noteikts atbilstoši kredītiestādes izsniegtajam kredīta ņēmēja reitinga novērtējumam un piedāvātajam nodrošinājumam (4.pielikums).
4. Valsts kasei ir tiesības ne biežāk kā reizi gadā pārskatīt noteikto gada riska procentu likmi atbilstoši šo noteikumu 53. vai 55.apakšpunkta nosacījumiem, ja ir samazinājies galvotā kredīta nodrošinājums, pasliktinājušies kredīta ņēmēja finanšu rādītāji, samazināts kredīta ņēmēja kredītreitings vai, iesniedzot šo noteikumu 60.3 līdz 60.6.apakšpunktā noteiktos dokumentus, pēc kredītņēmēja lūguma.
5. Riska procentu likmes izmaiņu gadījumā kredīta ņēmējs to maksā atbilstoši saņemtajam Valsts kases paziņojumam un galvojuma apkalpošanas un uzraudzības līguma nosacījumiem un netiek veikti grozījumi galvojuma apkalpošanas un uzraudzības līgumā. Šādas riska procentu likmes izmaiņas, ja nepieciešams, nozares ministrija vai cita centrālā valsts iestāde saskaņo ar Eiropas Komisiju.

# Galvotā kredīta līguma un saistīto līgumu grozījumi

1. Lai grozītu galvotā kredīta līgumu nosacījumu, kredīta ņēmējam grozījumi iepriekš rakstiski jāsaskaņo ar finanšu ministru.
2. Ja galvojums klasificējams kā komercdarbības atbalsts, par tiem grozījumiem galvotā kredīta līgumā, kas valsts atbalsta procesuālajās normās noteiktajos gadījumos paziņojami Eiropas Komisijai, atbildīgā nozares ministrija vai cita centrālā valsts iestāde paziņo Eiropas Komisijai atbilstoši Komercdarbības atbalsta kontroles likuma normām. Grozījumi veicami tikai pēc Eiropas Komisijas pozitīva lēmuma saņemšanas.
3. Lai veiktu grozījumus galvotā kredīta līgumā un saistītajos līgumus, kredīta ņēmējs iesniedz Valsts kasē un nozares ministrijā vai citā centrālajā valsts iestādē šādus dokumentus:
   1. Vienošanās par grozījumiem galvotā kredīta līgumā projektu ar kredītiestādi, ja galvotā kredīta līgumā veicami grozījumi;
   2. grozījumu veikšanas nepieciešamības pamatojumu;
   3. operatīvo finanšu pārskatu par laikposmu no pēdējā noslēgtā finanšu gada līdz pēdējam noslēgtajam mēnesim (operatīvais finanšu pārskats nedrīkst būt vecāks par diviem mēnešiem);
   4. aktualizētu projekta biznesa plānu;
   5. galvojuma nodrošinājuma tirgus vērtības novērtējumu (ne vecāku par sešiem mēnešiem);
   6. zvērinātu revidentu atzinumu par kredīta ņēmēja finansiālo stāvokli un spēju atmaksāt valsts vārdā galvoto kredītu, darba uzdevumu saskaņojot iepriekš ar Valsts kasi;
   7. šo noteikumu 60.3. līdz 60.6.apakšpunktā minētie dokumenti nav jāiesniedz, ja grozījumi galvotā kredīta līgumā un saistītajos līgumos neietekmē kredīta līguma finanšu nosacījumus, kredīta nodrošinājuma apmēru vai izriet no galvotā kredīta līguma un saistīto līgumu izpildes, normatīvajiem aktiem vai Eiropas Komisijas reglamentējošiem dokumentiem.
4. Valsts kase 25 darbdienu laikā izvērtē šo noteikumu 60.punktā minētos dokumentus un sadarbībā ar nozares ministriju vai citu centrālo valsts iestādi, kura sniedz atzinumu par galvotā kredīta līguma grozījumu pamatotību un atbilstību nozares ministrijas vai citas centrālās valsts iestādes politikas dokumentos apstiprinātajiem nozares attīstības virzieniem un prioritātēm, sagatavo Ministru kabineta rīkojuma projektu par galvotā kredīta līguma grozījumiem vai atteikumu veikt galvotā kredīta līguma grozījumus.
5. Ja nepieciešams Valsts kase pieprasa papildu dokumentus vai informāciju, kas saistīta galvojuma pretendenta finansiālo stāvokli vai saistību izpildi. Minētie dokumenti vai informācija Valsts kasē jāiesniedz 20 darbdienu laikā pēc pieprasījuma saņemšanas.
6. Valsts kase 15 darbdienu laikā izvērtē šo noteikumu 62.punktā minētos dokumentus un sadarbībā ar nozares ministriju vai citu centrālo valsts iestādi sagatavo Ministru kabineta rīkojuma projektu par galvotā kredīta līguma grozījumiem vai atteikumu veikt galvotā kredīta līguma grozījumus.
7. Ja Ministru kabinets ir atbalstījis galvotā kredīta līguma grozījumus, finanšu ministrs saskaņo grozījumus kredītiestādes un galvojuma pretendenta kredīta līguma projektā, galvojumu nodrošinājumu līgumos un galvojumu apkalpošanas un uzraudzības līgumā. Kredīta ņēmējs par to tiek rakstiski informēts 10 darbdienu laikā.
8. Ja kredīta ņēmējs un kredītiestāde bez Ministru kabineta piekrišanas ir veikuši grozījumus galvotajā kredīta līgumā, galvojums zaudē spēku.

# Galvotā kredīta pārkreditācija

1. Lai veiktu galvotā kredīta pārkreditāciju, kredīta ņēmējs iesniedz Valsts kasē un nozares ministrijā vai citā centrālajā valsts iestādē:
   1. kredīta līguma projektu ar kredītiestādi;
   2. pārkreditācijas nepieciešamības pamatojumu;
   3. operatīvo finanšu pārskatu par laikposmu no pēdējā noslēgtā finanšu gada līdz pēdējam noslēgtajam mēnesim (operatīvais finanšu pārskats nedrīkst būt vecāks par diviem mēnešiem);
   4. aktualizētu projekta biznesa plānu (ne vecāku par sešiem mēnešiem);
   5. galvojuma nodrošinājuma tirgus vērtības novērtējumu (ne vecāku par sešiem mēnešiem);
   6. zvērinātu revidentu atzinumu par kredīta ņēmēja finansiālo stāvokli un spēju atmaksāt galvoto kredītu, darba uzdevumu saskaņojot iepriekš ar Valsts kasi.
2. Valsts kase 25 darbdienu laikā izvērtē šo noteikumu 66.punktā minētos dokumentus un sadarbībā ar nozares ministriju vai citu centrālo valsts iestādi, kura sniedz atzinumu par galvotā kredīta pārkreditācijas pamatotību un atbilstību nozares ministrijas vai citas centrālās valsts iestādes politikas dokumentos apstiprinātajiem nozares attīstības virzieniem un prioritātēm, sagatavo Ministru kabineta rīkojuma projektu par kredītiestādes izsniegtā kredīta, par kuru sniegts galvojums, pārkreditāciju vai atteikumu veikt pārkreditāciju.
3. Ja nepieciešams, Valsts kase pieprasa papildu dokumentus vai informāciju, kas saistīta galvojuma pretendenta finansiālo stāvokli vai saistību izpildi. Minētie dokumenti vai informācija Valsts kasē jāiesniedz 20 darbdienu laikā pēc pieprasījuma saņemšanas.
4. Valsts kase 15 darbdienu laikā izvērtē šo noteikumu 68.punktā minētos dokumentus un sadarbībā ar nozares ministriju vai citu centrālo valsts iestādi sagatavo Ministru kabineta rīkojuma projektu par galvotā kredīta pārkreditāciju vai atteikumu veikt pārkreditāciju.
5. Ja Ministru kabinets ir atbalstījis galvotā kredīta pārkreditāciju, finanšu ministrs saskaņo kredītiestādes un galvojuma pretendenta kredīta līgumu un paraksta galvojuma līgumu ar kredītiestādi. Vienlaikus finanšu ministrs un kredīta ņēmējs paraksta vienošanās protokolus par grozījumiem saistību nodrošinājumu līgumā un galvojuma apkalpošanas un uzraudzības līgumā.

# Galvojumi par studiju kredītu un studējošo kredītu no kredītiestādes līdzekļiem

1. Divas nedēļas pirms šo noteikumu [3.punktā](http://likumi.lv/doc.php?id=212202#p3) minētā vidēja termiņa makroekonomiskās attīstības un fiskālās politikas ietvara izstrādes Izglītības un zinātnes ministrija iesniedz Finanšu ministrijā informāciju par studiju un studējošo kreditēšanai nepieciešamā galvojuma apmēru, pievienojot pamatojumu (prognozējamais studentu skaits, kas pieteiksies studiju un studējošo kredītiem, prognozējamais kredīta apmērs vienam studentam, iepriekšējos gados izsniegto galvojumu izpildes tendences). Finanšu ministrija nepieciešamo galvojuma apmēru pēc izvērtēšanas iekļauj šo noteikumu [3.punktā](http://likumi.lv/doc.php?id=212202#p3) minētajā galvojumu maksimāli pieļaujamajā limitā.43
2. Kredītiestādes, kuras studējošajiem izsniedz studiju kredītus un studējošā kredītus no kredītiestādes līdzekļiem ar galvojumu, nosaka izsolē par tiesībām veikt studiju un studējošo kreditēšanu ar valsts vārdā sniegtu galvojumu (turpmāk – izsole). 44
3. Izsolē tiek izsolītas tiesības izsniegt kredītus ar valsts vārdā sniegtu galvojumu atbilstoši kredītiestādes solītajai procentu likmei.
4. Izsolē atsevišķi tiek izsolītas tiesības izsniegt studiju kredītus un studējošā kredītus.
5. Vienu darbdienu pirms izsoles finanšu ministrs nosaka maksimāli pieļaujamo likmes apmēru studiju un studējošo kredītiem ar galvojumu.
6. Šo noteikumu [75.punktā](http://likumi.lv/doc.php?id=212202#p46) minētās likmes nav publiski pieejamas izsoles dalībniekiem.
7. Ja izsoles dalībnieku nosolītās procentu likmes atbilstošajam kredītu veidam pārsniedz šo noteikumu [75.punktā](http://likumi.lv/doc.php?id=212202#p46) minēto likmi, izsole tiek izbeigta bez rezultātiem un rīkota atkārtoti.
8. Pēc izsoles starp Finanšu ministriju un izsoles dalībnieku, kurš izsolē ieguvis tiesības veikt studiju un studējošo kreditēšanu ar galvojumu (turpmāk – kredītiestāde), tiek slēgts galvojuma līgums par kopējo apmēru, kas noteikts likumā par valsts budžetu attiecīgajam gadam, un starp Finanšu ministriju, Izglītības un zinātnes ministriju un kredītiestādi tiek slēgts galvojuma apkalpošanas līgums par studiju un studējošā kreditēšanas galvojuma līguma apkalpošanu un uzraudzību.
9. Galvojuma saistības par studējošo saistībām stājas spēkā dienā, kad izglītības un zinātnes ministrs ir apstiprinājis kredīta ņēmēju kopsavilkuma sarakstu, kopsavilkuma sarakstā norādītajā apmērā.
10. Izglītības un zinātnes ministrija piecu darbdienu laikā pēc kredīta ņēmēju kopsavilkuma saraksta parakstīšanas iesniedz to Finanšu ministrijā.
11. Izglītības un zinātnes ministrija kredīta ņēmēju kopsavilkuma sarakstā norāda šādu informāciju:

81.1. kredīta ņēmēji;

* 1. kredīta summa;
  2. galvinieki (fiziskās personas vārds, uzvārds, personas kods vai pašvaldības nosaukums un nodokļu maksātāja reģistrācijas numurs) vai informācija par ķīlu (vērtspapīriem norāda to nosaukumu, skaitu un tirgus vērtību, nekustamajam īpašumam – tirgus vērtību).

1. Finanšu ministrija, Izglītības un zinātnes ministrija un kredītiestāde 10 dienas pirms saimnieciskā gada beigām precizē izmantotā galvojuma apmēru un noslēdz papildu vienošanos pie saimnieciskā gada sākumā noslēgtā galvojuma un galvojuma apkalpošanas līguma par izmantoto galvojuma apmēru studiju un studējošo kreditēšanai.
2. Kredītiestāde administrē kredītus un veic neatmaksāto kredītu piedziņu, ja kredīta ņēmējs un galvinieki – fiziska persona vai pašvaldība – pēc kredītlīgumā par kredītu saņemšanu no kredītiestādes līdzekļiem ar galvojumu norādītā termiņa notecējuma labprātīgi neatmaksā kredīta summu.
3. Kredītiestāde veic visas kreditoram normatīvajos aktos noteiktās darbības līdz brīdim, kad ar tiesas nolēmumu par saistību dzēšanu ir izbeigta kredīta ņēmēja saistību dzēšanas procedūra, kuras rezultātā tiesa ir atbrīvojusi kredīta ņēmēju no galvotā kredīta saistībām, ja galvotā kredīta atmaksas periodā kredīta ņēmējam ar tiesas nolēmumu ir pasludināts maksātnespējas process un galvinieks – fiziska persona – pēc kredītlīgumā par kredītu saņemšanu no kredītiestādes līdzekļiem ar galvojumu norādītā termiņa notecējuma neatmaksā kredīta summu un ja galvinieka – fiziskas personas – rīcībā nav mantas un ienākumu, uz kuriem vērst piedziņu, lai segtu kredītņēmēja saistības, ko apliecina zvērināta tiesu izpildītāja kredītiestādei atpakaļ izsniegtais izpildu dokuments, pēc kura piedziņa nav izdarīta vai ir izdarīta nepilnīgi.
4. Kredītiestāde saskaņā ar kredītlīgumu veic neatmaksāto kredītu piedziņu tad, ja valsts, izpildot noslēgtā galvojuma līguma saistības, ir segusi kredīta ņēmēja parādu kredītiestādei.
5. Lai nodrošinātu neatmaksāto kredītu piedziņu, kredītiestāde:
   1. iesniedz prasības pieteikumu tiesā un samaksā visus tiesāšanās izdevumus;
   2. pieprasa un saņem izpildu rakstu tiesā;
   3. iesniedz tiesu izpildītājam izpildu rakstu izpildei;
   4. ja tiesu izpildītājs saskaņā ar normatīvajiem aktiem izpildu rakstu ir izsniedzis atpakaļ kredītiestādei, reizi gadā izpildu rakstu atkārtoti iesniedz tiesu izpildītājam izpildei;
   5. reizi ceturksnī iesniedz Valsts kasē informāciju par veiktajām piedziņas darbībām, norādot datumu, kad izsniegts izpildu raksts, datumu, kad izpildu raksts iesniegts tiesu izpildītājam, datumu, kad tiesu izpildītājs saskaņā ar normatīvajiem aktiem izpildu rakstu izsniedzis atpakaļ kredītiestādei, izpildu raksta atpakaļ izsniegšanas iemeslu un datumu, kad izpildu raksts atkārtoti iesniegts tiesu izpildītājam piedziņas darbību veikšanai.

# Noslēguma jautājumi

1. Šo noteikumu V sadaļa tiek piemērota arī galvojumu uzraudzībai, kas izsniegti līdz šo noteikumu spēkā stāšanās dienai.
2. Šo noteikumu 43.12.apakšpunkta nosacījumi netiek piemēroti galvojumiem, kas izsniegti vispārējās valdības sektoram pieklasificētām institūcijām, kuras saņēmušas galvojumu līdz šo noteikumu spēkā stāšanās dienai.
3. Atzīt par spēku zaudējušiem Ministru kabineta 2010.gada 1.jūnija noteikumus Nr.501 "Kārtība, kādā gadskārtējā valsts budžeta likumprojektā iekļauj pieprasījumus valsts vārdā sniedzamajiem galvojumiem, un galvojumu sniegšanas un uzraudzības kārtība" (Latvijas Vēstnesis, 2010, 99.nr.).

Ministru prezidents L.Straujuma

Finanšu ministrs A.Vilks

Iesniedzējs:

Finanšu ministra vietā –

satiksmes ministrs A.Matīss

04.07.2014 14:31

5273

Bobrovska

67094229,

Indra.Bobrovska@kase.gov.lv